CELEX: 62014TN0335
Language: mt
Date: 2014-05-13 00:00:00
Title: Kawża T-335/14: Rikors ippreżentat fit- 13 ta’ Mejju 2014 – Davó Lledó vs UASI – Administradora y Franquicias América u Inversiones Ged (DoggiS)

4.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 253/35
            
         Rikors ippreżentat fit-13 ta’ Mejju 2014 – Davó Lledó vs UASI – Administradora y Franquicias América u Inversiones Ged (DoggiS)
   (Kawża T-335/14)
   2014/C 253/50
   Lingwa tal-kawża: l-Ispanjol
   
      Partijiet
   
   
      Rikorrent: José-Manuel Davó Lledó (Cartagena, Spanja) (rappreżentant: J. V. Gil Martí, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord tal-Appell: Administradora y Franquicias América, SA u Inversiones Ged Ltda (Santiago de Chile, iċ-Ċili)
   
      Talbiet
   
   Ir-rikorrent jitlob lill-Qorti Ġenerali tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-13 ta’ Marzu 2014 fil-Każ R 824/2013-1, u għaldaqstant tikkonferma d-deċiżjoni inizjali tad-Diviżjoni tal-Kanċellazzjoni, tat-18 ta’ Lulju 2013, li tiċħad it-talba għal dikjarazzjoni ta’ invalidità mressqa minn Administratoras y Franquicias América, SA u minn Interversiones Ged Ltda fir-rigward tat-trade mark Komunitarja Nru 8 8 94  826“DoggiS” u li tikkundanna lil dawn tal-aħħar jikkonformaw ruħhom ma’ tali dikjarazzjoni bl-effetti kollha inerenti tagħha, u tikkundanna espressament lill-konvenut u lill-partijiet l-oħra quddiem il-Bord tal-Appell għall-ispejjeż.
   
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: trade mark figurattiva bl-element verbali “DoggiS” għal prodotti u servizzi fil-klassijiet 29, 30 u 43 – Trade mark Komunitarja Nru 8 8 94  826
   
      Proprjetarju tat-trade mark Komunitarja: ir-rikorrent
   
      Parti li qed titlob id-dikjarazzjoni ta’ invalidità tat-trade mark Komunitarja: Administradora y Franquicias América, SA u Inversiones Ged Ltda
   
      Motivazzjoni tat-talba għal invalidità: l-applikazzjoni għal trade mark saret b’mala fides
   
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità miċħuda
   
      Deċiżjoni tal-Bord tal-Appell: appell milqugħ, bl-annullament totali kemm tad-deċiżjoni tad-Diviżjoni tal-Kanċellazzjoni kif ukoll tar-reġistrazzjoni tat-trade mark Komunitarja kkontestata
   
      Motivi invokati:
   
   
               —
            
            
               Ksur tal-Artikolu 76 tar-Regolament Nru 207/2009;
            
         
               —
            
            
               Ksur tal-Artikolu 52(1)(b) tar-Regolament Nru 207/2009.